Борис Младенов-Young
Не бе животът ми на лекар лесен…

chitanka.info

Не бе животът ми на лекар лесен,

макар че смятам, бях с късмет роден,

сред близки и роднини в род чудесен

и с помощта им бях благословен.

А другото бе труд на N-та степен,

с упорство, с постоянство съчетан;

изминах път трънлив, но достолепен,

достигнах своя жизнен връх мечтан.

Да! Не получих нищо наготово,

изучих втори здравен алманах,

за два живота изпити държах!…

Но ако трябва този път отново

да извървя, не бих се колебал

и медицината пак бих избрал.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.